JohanHeinsen/ENO huggingface dataset:
Odense Adresse-Contoirs Efterretninger, 1835-01-20
Redigeres, trykkes og udgives i Odense, 20 Januar 1835. Tirsdagen.
Odense Adresse-Contoirs Efterretninger, 1835-01-20
Amerika (Præsident Jacksons Budskab). Persien (Sørgelig Tilstand efter Jndhold. Spanien (Caratalas Seier).
Odense Adresse-Contoirs Efterretninger, 1835-01-20
Fædrelandet. Offentlige Foranstaltninger. Schakens Død). Tyrkiet (Opstanden i Albanien). Udenlandske Blandinger.
Odense Adresse-Contoirs Efterretninger, 1835-01-20
Valgforhandlinger. Videnskabelighed. Odense.
Odense Adresse-Contoirs Efterretninger, 1835-01-20
Spanien. Om General Caratalas igaar omtalte Seier over Carlisterne har Man nu modtaget følgende Beretning fra Generalen til Gouverneuren i St. Sebastian, dateret Villa franca den 2 Januar: "Dronningens Vaaben have denne Aften paa Høiderne omkring Ormaisteguy tilfægtet sig en fuldstændig Seier over otte Batailloner af Jumalacarreguis Rebeller; de otte slagne Batailloner ere blevne adspredte til alle Kanter og have lidt store Tab. Fægtningen varede fra Kl. 3 1/2 Eftermiddag til Nattens Frembrud, og havde det været en Time længere Dag, saa vilde denne Dag have været den sidste for Faktionens Tilværelse." Nærmere Details kjender Man endnu ikke. Det synes at bekræfte sig, at Mina ligger syg i Pampelona.
Odense Adresse-Contoirs Efterretninger, 1835-01-20
Amerika.
Odense Adresse-Contoirs Efterretninger, 1835-01-20
J sit, som sædvanligt, overordentligen lange Budskab til Kongressen skildrer Præsidenten i de forenede Stater, General Jackson, disses Forhold til Østerrig, Rusland, Preussen, Holland, Sverrig og Danmark som særdeles tilfredsstillende. Handelen med alle disse Stater næres og beskyttes ved gjensidig Velvillie, under Sanction af liberale, ved Overeenskomster eller Love fastsatte Bestemmelser." Ogsaa med de øvrige europæiske Magter, med Undtagelse af Frankerig, ere Forholdene tilfredsstillende, navnligen omtales de Traktater, som ere afsluttede med Spanien og Neapel angaaende Godtgjørelse til nordamerikanske Borgere for Tab i Krigen. Ogsaa haaber Præsidenten, snart at see Grændsestridighederne med Storbrittannien tilendebragte, da begge Parter ere tilbøielige til Eftergivenhed. En med Belgien afsluttet Handelstraktat er vel fra belgisk Side bleven nægtet Ratification; men fra samme Side har Man imidlertid andraget paa, atter at knytte Underhandlinger. Hvad de forenede Staters indre Anliggender angaaer, da priser Budskabet først og fremmest Finantsernes blomstrende Tilstand, som ogsaa for Aaret 1834 lader vente et betydeligt Overskud af Jndtægterne over Udgifterne. Bankens Rænkespil anseer Præsidenten som Aarsagen til den store Pengekrisis, der hjemsøgte de forenede Stater ifjor, og han paastaaer, at denne Begivenhed til Slutning kun faldt ud til Skade for Banken, da Man netop i hiin Krisis har lært at indsee, at Bankernes Kræfter i de enkelte Stater ere fuldkomment tilstrækkelige for de forenede Staters udbredte Forretninger. Krigsvæsenet tillands og tilvands skildres som i den bedste Organisation, hvorimod Justitsvæsenet betegnes som trængende til mange Forbedringer, (hvilket maa indrømmes af hver den, som har noget nøiere Kjendskab til de forenede Staters indre Forhold). J Slutningen af sit Foredrag gjentager Præsidenten sit allerede tidligere gjorte Forslag angaaende Forandring i Valgmaaden ved Valg paa disse Staters Præsident og Vicepræsident, og erklærer sig overhovedet tilbøielig til Reformer i alle Bestyrelsens Deele.
Odense Adresse-Contoirs Efterretninger, 1835-01-20
Persien. Af Tilstanden i dette Land efter Schakens Død giver den engelske Morning-Herald følgende Skildring, efter Beretninger over Konstantinopel: Da Schaken var død, kjæmpede flere af hans Sønner over hans Liig om Besiddelsen, af de Juveler, som han havde baaret paa sig, og tre af dem bleve dræbte. Hele det sydlige Persien blev strax en Skueplads for Oprør og Blodsudgydelse. J Teheran blev en af den gamle Schaks Sønner, tidligere bekjendt som Zillad Sultan, nu som Ali=Schak, udraabt til Schak; han har hverken Talenter eller Karakteerfasthed, men den store Fordeel, at have været den Første, som havde rapset den Afdødes store Skatte til sig. En anden Søn skal i Schiras, have erklæret sig for Konge, en Tredie i Kermanschal, og foruden disse har ogsaa en af Ministrene, Ama ul Daulla, samlet Tropper og arbeider paa sin egen Ophøielse. Den unge Schak, Mohammed, har forladt Tauris og hans Hær er paa Marschen. De regulaire Tropper bestaae af 7000 Md. med 24 Kanoner, og Man ventede, at han ialt med 40,000 Md., de indbefattede, som skulde støde til ham underveis, vilde vise sig for Teheran, ledsaget af Engellands og Ruslands Gesandtskaber, og med alle de engelske Officerer i Hæren. Tauris og de nærmeste Stæder, vare rolige; men Landeveiene aldeles usikkre. Man ventede ikke at finde megen Modstand i Teheran, da de regulaire Tropper og det grove Skyts give Mohammed en afgjort Overvægt.
Odense Adresse-Contoirs Efterretninger, 1835-01-20
Tyrkiet. Hvorledes det egentligen hænger sammen med Opstanden i Albanien, er endnu ikke klart, da Efterretningerne ere temmeligen modsigende. Som Noget af det Paalideligste, skjøndt ikke heller af det Allertydeligste, torde vel Følgende ansees. Paschaen af Skutari, den Eneste, som holder et betydeligt Korps Leiesoldater, i Over-Albanien, har de meer havt den Ubesindighed, at tilstede sine Leiesoldater Streiferier i Montenegro; men nu have de med deres geistlige Overhoved vovet et Streiftog, med 8000 Flinter, til Skutari. Beleiringen er usandsynlig; men Montenegrinerne have nu gjort det umuligt for Paschaen, at gjenoprette det tyrkiske Regimente i Croja; Over-Albaneserne fordre nu bevæbnede alle de Friheder, som de besad i SkanderbegsTid, og som dengang garanteredes dem af Porten under Sultan Amurat. Det er ikke sandt, at Over= og Neder Albanien ønske sig det græske Scepter; men Høvdingerne ville i et aristokratisk Forbund fordre endnu større Frihed, end den, Grækerne nu besidde, og dersom det ikke lykkes Porten, ved Bestikkelse at stifte Uenighed, saa er Albanien, tabt for den, og sandsynligviis da ogsaa Herzegowina og Bosnien. Jøderne bevæbne sig ogsaa, uden hidtil at tage Partie. Den græske Regjering maa Man ikke tilskrive denne Jnsurrektion; dog tage de mange udvandrede Palikarer og Kapitanos Tjeneste hos Jnsurgenterne i Albanien, og Grækerne ere glade ved, at deres meest urolige Borgere ere udvandrede. Nogle Beretninger tilskrive Mehemed Alis Jndflydelse Opstanden, hvilket vinder nogen Sandsynlighed derved, at en bekjendt, eller rettere berygtet, Partiegjænger, der allerede længe har været kjendt som et af hans Kreaturer, skal staae i Spidsen for Rebellerne.
Odense Adresse-Contoirs Efterretninger, 1835-01-20
Udenlandske Blandinger. Tydskland. Den 10 d. aabnedes de nassanske Land stænders Forsamling med en Tale af Statsministeren Grev v. Walderdorff, hvori Landets financielle Tilstand skildredes som god. Desuden antyder den, at Nassau snart vil De hannoveranske tiltræde den tydske Toldforening. Kamre ere atter traadte sammen den 14 d.
Odense Adresse-Contoirs Efterretninger, 1835-01-20
Sverrig. Et kongeligt Forslag er forelagt Stænderne om et Laan paa 150,000 Rdlr. Bco. og andre Forrettigheder for den afbrændte Stad Wenersborg. En Plan til dens Udvidelse er bifaldet af Kongen. Det Nordlys, som den 22 Decbr. faaes paa flere Steder, viste sig i Særdeleshed stærkt og flammende ved Jønköping fra Kl. 6 til 12.
Odense Adresse-Contoirs Efterretninger, 1835-01-20
Norge. Af Bankens Kielder har Man bortstiaalet, 64, 100 Spdlr., som skulde have været opbrændte. Man er nu kommen til Vished om, at Gierningsmanden har været den berygtede, undvigte Slave Ole Pedersen Høilland, der siden Høsten har opholdt sig hos en, paa Grund af hans Undvigelse afskediget Gevaldiger, hvis Kone har bekjendt Alt.
Odense Adresse-Contoirs Efterretninger, 1835-01-20
Efter hendes Sigende har Ole Høilland allene udført Tyveriet Nytaarsnat; men det synes aldeles rimeligt, at han maa have bestukket Skildvagten, da Pengene laae i en af Bankens sikkreste Kjældere, og Man intet Spor til Jndbrud har fundet. Pengene skulle, med Undtagelse af 4000 Spdlr., som ere tilveiebragte, være nedgravede i to Blikspande, men Stedet er endnu ikke opdaget. Man gjør sig al Flid, for atter at gribe Ole Høilland.
Odense Adresse-Contoirs Efterretninger, 1835-01-20
Tyrkiet. Pesten gjør endnu ødelæggende Fremskridt i Alexandrien og udbreder sig rask ind i Landet. Dette gjør maaskee Mehemed=Ali tilbøieligere til, i det mindste for Øieblikket, at forsone sig med Sultanen, og han har ogsaa givet Jbrahim Pascha befaling til, at rømme Distriktet Orfa hvis uretmæssige Besættelse var en af Portens væsentligste Besværinger.
Odense Adresse-Contoirs Efterretninger, 1835-01-20
Fædrelandet. Offentlige Foranstaltninger. Den 3 Januar er Legationssekretair ved det Danske Gesandtskab i Berlin, Kammerjunker F. E. W. Løvenørn, udnævnt til Ridder af Dannebrogen. Den 4de ere Oberstlieutenant og Kommandeur for Kjøbenhavns borgerlige Infanterie F. W. Gigas, Divisionschirurg ved Søe=Etaten B. O Winkler, og Premierlieutenant ved Kjøbenhavns borgerlige Jnfanterie, J.G. F. Garbrecht, udnævnte til Riddere af Dannebrogen, Ridderne af Dannebrogen: Oberst og Kommandeur for det Oldenborgske Jnfanterie=Regiment H. C. v. Hinck, og Sekondritmester ved Husar=Regimentet N. K. v. Juel, benaadede med Dannebrogsmændenes Hæderstegn; og samme Hæderstegn tillagt Flaademester ved Søe=Etaten M. H. Grønsund, Overkonstabel ved Kjøbenhavns borgerlige Artillerie D. Voigt, Kommandeersergeant ved 1ste Livregiment N. P. Wisborg, Marquetenter ved samme Regiment C. Mader, Kommandeersergeant ved det Slesvigske Jnfanterie=Regiment C. Johannsen, og Kommandeersergeant ved det Lauenborgske Jægerkorps C. Jackel. Den 7de ere Kapitainlieutenant i Søe=Etaten P. W. Tegner, og Premierlieutenant i Artillerirkorpset A. W. v. Dinesen, udnævnte til Riddere af Dannebrogen.
Odense Adresse-Contoirs Efterretninger, 1835-01-20
Valgforhandlinger. Den i det 10de Landdistrikt udvalgte Deputerede for Siellands og flere Stifter, den især i Veterinairvidenskaben bekjendte Skribent, Generalkrigskommissair Neergaard, har formedelst indtraadte Omstændigheder frasagt sig Valget. Suppleanten, Møller Petersen, til Hellevads Mølle, indtræder da i hans Sted som Deputeret.
Odense Adresse-Contoirs Efterretninger, 1835-01-20
En af de valgte Deputerede til Stænderforsamlingen i Roeskilde har offentligen fremsat det Ønske, at det snarest muligt, endnu for Stænderne samles, maa vorde kundgjort: hvilke Propositioner, ved Stændernes første Samling, fortrinligen kunne ventes at komme under Overveielse og Forhandling, da der til at erhverve sig de Kundskaber og Jndsigter i deres fulde Udstrækning, som udfordres, for at kunne fatte og yttre en fri og selvstændig Mening om alle de Gjenstande, der kunne komme under Overveielse, udkræves et længere, meere vedholdende Studium, end der fra de daglige Forretninger levnes de Fleste – selv med den bedste Villie - Tid til. Naar der saaledes foreløbigen skeete Kundgjørelse om, hvad der først vil blive Gjenstand for Forhandlingerne, torde Man vente, at disse vilde faae desto hurtigere Fremgang, og at Resultaterne af dem vilde blive langt modnere og mere heldbringende.
Odense Adresse-Contoirs Efterretninger, 1835-01-20
Videnskabelighed. J Sagen imod Prof. David har hans Sagfører begjært endnu otte Dages Henstand til Fremlæggelse af sit Defensions=Jndlæg, hvilken Anstand af Retten blev ham bevilget.
Odense Adresse-Contoirs Efterretninger, 1835-01-20
Odense. Natten imellem Fredag og Løverdag (den 16 og 17d.) rasede her en Orkanstorm, som var en af de frygteligste, vi kunne mindes. Stormen begyndte Fredag, Aften af S. S. V. og vedblev, efterat Vinden omtrent Kl. 3 om Morgenen var gaaet til Vest, ud paa næste Dags Formiddag. Frygteligst var den imellem Kl. 2 og 5, da den ber. gav saa voldsomme Stød, at Mangfoldige ilede ud af de gyngende Senge, i den Tro, at det var et Jordskjælv, da Husene ligesom rystede. Stormen var blandet med Snee, Hagel og Regn. Dens Spor vare især kjendelige paa Tagene, der saavel her i Byen som paa Landet havde lidt overordentligen. Oversvømmelser ville sikkert spørges efter denne Orkan, som her foraarsagede et aldeles usædvanligt Lavvande i Kanalen. Ogsaa paa Postgangen har Uveiret havt Jndflydelse, saa at Personposten fra Kjøbenhavn, som skulde indtræffe her Løverdag Eftermiddag Kl. 2, først ankom Søndag Morgen Kl. 4. Et Dacapo synes at ville følge ugentlig; igaar havde vi nemlig atter en temmelig stærk Storm af S. S. O., som gjorde Ende paa den atter indtraadte Frost, og bragte Snee og Regn hele Natten. Jdag er Vinden igjen nordlig, og der falder stærk Snee.
Odense Adresse-Contoirs Efterretninger, 1835-01-20
Beltpassage fra den 11 til 18 Januar 1835. Fra Fyen til Sielland. Amtmand Neergaard med Tiener; Discipel Schmidten; Stud. theol. Worm; Qvarantainelæge Jørgensen; Student Oppermann; Landmand Stounder; Kand. theol. Birkedahl, Gartner Andkiær, Skovrider Dam; Handelsbet. Petersen: Kand. juris Müller; Volontair Guldbrandt; Handelsfuld. Seligmann, Krigsraad, Toldkasserer v. Laudimann, Kjøbmand Brunsvig; Handelskommissionair Horst; Prof. Fryrell, Musiklærer Schramstad; Charge d'Affaires Dobbert; Kjøbmændene Ringel, Bordier og Berthelsen; Kand. juris Schweigaard; Borgemester Sommerfeldt. Münster; Fuldm. Schroll; Proprietair Englisch; Kammerherre Grev Frys, Pastor Henneberg; Proprietair Hoffmann, Direkteur Hoffmann; Grosserer Tutein; Toldassistent Randel. Fra Sielland til Fyen. Proprietairerne Langkilde og Schmidt; Kammerherre Juel; Grev Ahlefeldt Laurvig; Proprietair Dons; Kancellieraad Haastrup, Kand. phill. Hass; Over= og Landretsadvokat Schiff med Kone; Grosserer Tutein; Fuldm. Wiborg; Grosserer Petersen; Handelsbet. Ullum; Kand. theol. Müller; Skipperne Predbjørn og Hegorty; Kammerherre v. Scholten; Mad. Suhr, Kjøbmændene Ceodius og Voigt; Charge d'Affaires Dobbert.
Odense Adresse-Contoirs Efterretninger, 1835-01-20
AVERTISSEMENTS. Det blev min sørgelige Lod at tilkjendegive, at min inderlig elskede Mand, Sognedegn Peter Jørgen Welling, i en Alder af 76 Aar, har omskiftet Tiden med Evigheden, den 18 Januar Kl. 7 om Morgenen. Den ømmeste Mage og Fader, Den stræbsomste Forsørger, Den redeligste Ven Og utrætteligste Borger Vil hans Savn vorde stort, Medens Evigheden lønner hans Daad. Windinge Degnebolig den 18 Januar 1855. G. sal. Welling, fød Muncheboe.
Odense Adresse-Contoirs Efterretninger, 1835-01-20
Mandagen den 26 Januar bliver Generalforsamling i Odense ældste Klub.
Odense Adresse-Contoirs Efterretninger, 1835-01-20
Fyens Stifts Hielpebibelselskab, holder Møde i Borgerskolens Værelser Onsdagen den 28 Januari førstkommende, om Middagen Kl. 12 1/2. Fyens Stifts litterære Selskab holder Møde i Borgerskolens Værelser Torsdagen den 29 Januari førstkommende, om Middagen Kl. 12.
Odense Adresse-Contoirs Efterretninger, 1835-01-20
Et Partie Kartofler er til Salg i Nørregade No. 411 a 5. Mk. Tønden, Naar flere Tønder kjøbes, kjøres de frit i Byen. Concert i Odense 1 Februar 1835.
Odense Adresse-Contoirs Efterretninger, 1835-01-20
Med høie Øvrigheds Tilladelse og assisteret af det ærede musikøvende Selskab, har Undertegnede den Ære, i Anledning af Hs. Maj. Kongens høie Fødselfest, at give en stor Jnstrumental- og Vocal-Concert paa Odense Raadhuussal den 1 Februar førstkommende, Kl. 6 Aften, af følgende Jndhold: 1ste Afdeling. Overture. No 1. Chor i Anledning af Dagens Høitidelighed. Jntroduction af Operaen Muurmesteren af Auber. Dobbelt Rondo for Violin af Maurer. Duet af "Muurmesteren af Auber. Qvartet af Samme. 2den Afdeling. Overture. Arie af Brama og Bajaderen af Auber. Solo for Fagott. Duet af "Tancredo af Rossini. Arie af "Muurmesteren af Auber. 12. Duet af Samme. 15. Finale af Samme. hvortil herved ærbødigst indbydes. Entrebilletter a 4 Mk. pr. Stk. faaes forinden Concerten i min Bopæl hos Sadelmager. Klugs Enke paa Vestergade, samt ved Jndgangen, som aabnes Ærbødigst Kl. 6. F. Hausen, Odense den 20 Januar 1834. Musikdirekteur. hos J. Mile faaes: Tillæg til Almanakken for 1835. Til Huus= og Konstflids Fremme, af F. V. Stockfleth. 50 Sider. 12 s. heft. Arithmetiske Opgaver af Peder Hjort. 2 Mk. 8 s. indb. Facitbog til P. Hjorts arithmetiske Opgaver. 22 s. heft. paa de af Prof. Oehlenschlagers Skrifter, der nu sælges til betydelig nedsatte Priser, modtager jeg Bestillinger, og leverer Bøgerne til disse Priser.
Odense Adresse-Contoirs Efterretninger, 1835-01-20
Oplag af Seilduge.
Odense Adresse-Contoirs Efterretninger, 1835-01-20
Hos Undertegnede er Oplag af Hr. Grosserer Jacob Holms i Kjøbenhavn bekjendte gode Seilduge, som sælges til Fabrikpriser. Kruuse. Nyborg den 19 Januar 1835.
Odense Adresse-Contoirs Efterretninger, 1835-01-20
J et anstændigt Huus ønskes til Flyttetiden 2 Værelser samt Kosten. Man behager at melde sig i en Billet, aflagt paa Adressekontoiret, mærket N. N.
Odense Adresse-Contoirs Efterretninger, 1835-01-20
Proclama.
Odense Adresse-Contoirs Efterretninger, 1835-01-20
Første Bekjendtgjørelse. Paa Ansøgning desangaaende af Boelsmand Bertel Hansen i Taarning og i Overeenstemmelse med den Kongel. Slesvigske Overrets Reskript af 16 d. M., blive herved paa Rettens Vegne Alle og Enhver, som i Anledning af en under 4 Decbr. 1791 imellem den forhenværende Boelsmand Jürgen Petersen, i Dynnewith og Bertel Hansen oprettet, den 29 Juni 1795 Amtet Norburgs Skyld- og Panteprotokol paa den Sidstes Folio protokolleret Contract om det af Hiin til Denne for 4000 Rdlr. S. H. Courant, samt 40 Rdlr. istedetfor en Aftægt i Fremtiden overladte, i Dynnewith beliggende og nu til Jürgen Jürgensen solgte Boelsted, maatte agte at gjøre nogetsomhelst Krav, eller overhovedet have nogen ikke protocolleret Rettighed til bemeldte Boelsted, peremtorisk opfordret til, saafremt de ville undgaae sammes Præclusion, samt bemeldte Protocollats Mortificering og Udslettelse i Amtet Norburgs Skyld- og Panteprotokol, behørig at anmelde saadant inden 12 Uger fra dette Proclams sidste Bekjendtgjørelse at regne, i herværende Actuariat, og Udenlandske med Antagelse af en Procurator ad acta, ligesom og producere de Documenter, hvorpaa deres Fordringer grunde sig og deraf indgive bekræftede Afskrifter. Kongel. Norburger Herredsfogderie den 15 Januar 1835. Steffens. de En velopdragen Jomfrue ønsker sig til førstkommende Mai Kondition som Lærerinde hos en honet Familie. Underviisningsgjenstandene ville blive Fransk, Tydsk, Haandarbeide med øvrige almindelige Skolevidenskaber; tillige er hun villig udenfor Underviisningstiden at deeltage i huuslige Sysler. J Mangel deraf som Syejomfrue. Gode Anbefalinger kunne forevises. De herpaa Reflecterende vilde behage at indlægge en Billet, mærket M. L., hos S. T. Hr. Kjøbmand Edsberg i Odense.
Odense Adresse-Contoirs Efterretninger, 1835-01-20
For en duelig Handelsbetjent, som har lært Manufactur Handelen, er en Kondition strax at erholde. Adressekontoiret, anviser. Fuldblodshingsten Palæmon, tilhørende et Jnteressentskab i Svendborg Amt, holdes til Bedækning i tilstundende Springtid udi Øverste Mølle ved Svendborg, hos Hr. Krigsraad Lasson, til hvem man vilde behage at henvende sig desangaaende. Bedækningsprisen for en Hoppe er 10 Specier.
Odense Adresse-Contoirs Efterretninger, 1835-01-20
Formedelst Familie-Anliggende og hurtig Bortreise er et fordeelagtigt Bagerie, med eller uden Jorder, at bekomme tilkjøbs i en meget folkerig Bye paa billige Vilkaar, naar de Søgende ville behage snarest muligt i portofrie Breve at henvende sig til Hr. Bagermester G. Rasmussen i Svendborg, der nærmere opgiver det Fornødne. Det bemærkes, at Byen har kuns en Bager, foruden den Sælgende. Tillige er et halv Boelsted at bekomme tilkjøbs, med eller uden komplet Besætning.
Odense Adresse-Contoirs Efterretninger, 1835-01-20
Det Huus i Saaderup, under Kullerup Sogn, ved Nyborg, som beboes og eies af Dines Andersens Enke, Johanne Pedersdatter, agter hun underhaanden at bortsælge, hvis antageligt Bud gjøres. Det har et Areal af omtrent 8 Tdr. Land, fornøden Tørv og Underskov. Hartkornet er 4 Skpr. 1 Alb., Bygningerne gode og beqvemt indrettede. Torsdagen den 22 Januar, om Formiddagen Kl. 10, bliver foretaget offentlig Auction ved Juulskov over endeel Udhugning og Gjerdsel, samt nogle paa Roden staaende Elle og nogle Favne tør Bøgebrænde m.m. J. P. Langkilde.
Odense Adresse-Contoirs Efterretninger, 1835-01-20
Jordegods Salg. Da ingen af de ved Auctionen den 19 f. M. over Hovedgaarden Bygholm og Avlsgaarden Aarupgaard med Underliggende, tilhørende den Kongelige Kasse, gjorte Bud ere fundne antagelige, bliver disse Eiendomme, ifølge tagen Bestemmelse, atter opraabt til Bortsalg ved en ny Auction, som afholdes paa Bygholm Fredagen den 6 Marts næstkommende, Kl. 10 Formiddag. Eiendommene, som agtes bortsolgte, ere: 1. Hovedgaarden Bygholm, beliggende i Weile Amt, Hatting Herred og Sogn, staaende for Hartkorn fri Hovedgaardstaxt 119 Tdr. 6 Skpr. 2 Fdkr. 2 Alb. Den Gaarden underliggende Mølle, af Hartkorn Mølleskyld 18 Tdr. 3 Fdkr. Det samme Gaard underliggende Bøndergods, af Hartkorn Jordskyld 581 Tdr. 7 Skpr. 1 Fdkr. 1 7/5 Alb. De titmeldte Gaard underliggende Skove. Hatting Kirke med Tiender og samne Sogns Konge, Kirke-, Korn- og Qvægtiende, matrikuleret for 69 Tdr. Hartkorn. 6. Avlsgaarden Aarupgaard, af Hartkorn ufrit 12 Tdr. Ager, og Eng og 3 Fdkr. Skovskyld, 7. Det samme underliggende Bøndergods, af Hartkorn 114 Tdr. 4 Skpr. 3 Fdkr. 2 1/5 Alb. Jordskyld og 4 Skpr. 3 Fdkr. 1 1/2 Alb. Skovskyld. Disse Eiendomme blive opraabte og afhændede samlede. Til Oplysning for Lysthavende bemærkes: at Bygholm Hovedgaard har et Arealtilliggende af 974 1/2 Tdr. Agerland, 355, Tdr. England og 265 1/2 Tdr. Skov og Tørvemose, og at Jorderne ere af en udmærket god Bonitet. Gaarden er beliggende Ser 1/4 Miil fra Horsens, og har saaledes, med Hensyn til sine Produkters Afsætning, en særdeles fordeelagtig Beliggenhed, og Bygningerne afgive beqvem Beboelse for en herskabelig Familie. Den til Gaarden hørende Tiende oppebæres deels in natura og er deels bortakkorderet mod Vederlag i Korn, at betale med Penge efter hvert Aars Kapitelstaxt. J Kjøbet følger den ved Gaarden værende Besætning af 28 Heste, 7 Tyre og 216 Meieriekøer af forædlet Race, saavelsom det Jnventarium, der findes ved Gaarden, saasom Avlsredskaber, Vogne, Kakkelovne m. m., intet undtagen. Jordebogs Jndtægterne af Godset andrage for Tiden cirka 1400 Rbd. Penge, 60 Tdr. Rug og 80 Tdr. Byg, samt endeel Smaaredsel, og til Gaarden præsteres for Tiden Hoverie af nogle og Tredsindstyve Gaardfæstere, ligesom der og haves cirka 1400 Arbeidsdage af Huusmænd paa Godset. Om Hoveriet, der oprindelig præsteredes af Godsets 96 Gaardfæstere, er oprettet formelig Forening, men endeel deraf er bortakkorderet og Vederlaget derfor indbefattet under foranførte Jordebogs Jndtægt. Gaarden er bortforpagtet med 1/4 Aars Opsigelse paa 9 Aar, fra 1 Mai 1834 at regne, imod en aarlig Afgivt af 9500 Rbd. rede Sølv. Møllen er bortforpagtet paa 10 Aar, fra 1 Mai 1832, imod aarlig Afgivt 1640 Rbd. Sølv, hvilken Forpagtning ligeledes er opsigelig med 1/2 Aars Varsel. Det til Gaarden hørende Teglværk er ligeledes bortforpagtet mod en Afgivt af 200 Rbd. Sedler for hver Brænding Steen, som aarlig tilvirkes, men denne Forpagtning er udløben den 1 Mai 1835.